**נוסייר יאסין** (בערבית: **نصير ياسين**; בתעתיק מדויק: נציר יאסין; נולד ב-9 בפברואר 1992) הוא בלוגר ישראלי-ערבי המפרסם קטעי וידאו קצרים מדי יום בפייסבוק וביוטיוב תחת השם "**Nas Daily**". מגדיר את עצמו כישראלי-[[]].

ביוגרפיה
--------

יאסין נולד בעראבה שבישראל למשפחה ערבית-מוסלמית, והגדיר את עצמו גם כפלסטיני, אך גם כישראלי על מנת לא לנקוט צד בסכסוך הישראלי פלסטיני. הוא השני מבין ארבעה ילדים, אמו מורה בבית ספר יסודי ואביו פסיכולוג. שפת האם שלו היא ערבית; בנוסף אליה הוא מדבר אנגלית, ועברית לא-שוטפת.

הוא למד בבית ספר חצי פרטי בסכנין. עם סיום לימודיו רצה ללמוד אווירונאוטיקה, אך חשב שכערבי ישראלי, שלא שירת בצבא, סיכוייו להתקבל ללימודים אלו בישראל נמוכים. הוא ניסה להתקבל לאחת האוניברסיטאות של "ליגת הקיסוס" בארצות הברית, ובגיל 19 התקבל ללימודי אווירונאוטיקה באוניברסיטת הרווארד. בסופו של דבר, בחר ללמוד כלכלה ומדעי המחשב.

במהלך לימודיו היה שותף בהקמת Kindify, "אתר לשיתוף וניתוב פעולות חסד ברחבי העולם החברתי", ב-2014 סיים את לימודיו ובספטמבר אותה שנה החל לעבוד כמפתח תוכנה עבור Venmo, שירות תשלום סלולרי בבעלות PayPal.

בשנת 2021 הקים את Nas Academy, במטרה להיות בית ספר ליוצרים. ביולי 2021 הודיע על גיוס 11 מיליון דולר לטובת המיזם.

נאס דיילי
---------

בשנת 2016, לאחר שחסך כ-60,000 דולר, שליש מתוכם במזומן, עזב את עבודתו ב-Venmo והחל לנדוד ברחבי העולם. המניע להתפטרותו וליציאה למסע היה הרצון לחיות חיים טובים ולא לבזבז את הזמן בעבודה. הוא החליט לפתוח דף פייסבוק בשם "*נאס דיילי"*, כאשר המילה "נאס" בערבית פירושה "אנשים", והתחייב ליצור כל יום סרטון וידאו, במשך 1,000 ימים. הרעיון לכך נולד שנתיים קודם לכן, כאשר בטיול אליו יצא אחרי הלימודים, צילם אנשים שפגש פותרים קובייה הונגרית. יאסין העלה את הסרטון ליוטיוב וזכה להצלחה שעודדה אותו לעשות סרטונים נוספים. המדינה הראשונה בה ביקר הייתה קניה. 18 יום לאחר שיצא למסע, הוא החל להרוויח מכך כסף, כאשר התבקש ללמד חמישה אנשים בניגריה כיצד ליצור קטעי וידאו תמורת 3,000 דולר לחודש. יאסין ציין כי הסרטונים שלו בני דקה בלבד, כי הצופים שלו עסוקים. הוא פרסם את סרטוניו בפייסבוק בלבד, ואף יצא נגד פרסום ביוטיוב. לטענתו בפייסבוק הוא יכול להרוויח יותר וזו פלטפורמה קהילתית יותר, בה חשבונות המשתמשים מחברים בין אנשים אמיתיים, שלא כמו בYouTube. מארק צוקרברג, הזמין את יאסין לפגישה וגייס אותו לקידום ערוץ סדרות הרשת watch. למרות זאת, כחצי שנה לאחר שהעלה סרטון נגד יוטיוב ושם את יהבו על פייסבוק, יאסין חשד כי שינויים במדיניות החברה פגעו משמעותית בחשיפה של סרטוניו. את קטעי הווידאו צילם באמצעות מצלמת SLR עם מיקרופון מחובר, היה עורך אותם במהלך הלילה, ובבוקר שלמחרת היה מפרסם אותם. הכנת סרטון נמשכה בממוצע 9 שעות, 6 שעות צילומים ו-3 שעות עריכה. את הנושאים לסרטונים הוא בחר מתוך הצעות שקיבל מעוקביו בפייסבוק, בפגישות אישיות או באמצעות יישומי צ'אט מקוונים. הסיום הקבוע של קטעי הווידאו שלו הוא המשפט: "זו דקה אחת, להתראות מחר!". אחד מסימני ההיכר של יאסין היא חולצת הטריקו עליה מצויר פס טעינה המסמל את הזמן שנותר לו לחיות. יאסין חישב שגברים בארצות הברית חיים בממוצע עד גיל 76, ולכן בגיל 24 אזלו לו כבר 32% חיים. מקורות ההכנסה שלו במשך פרויקט 1,000 הימים היו מודעות בדף הפייסבוק, מכירת חולצות הטריקו שהן הסמל שלו, וייעוץ לאנשים המתעניינים במולטימדיה. נכון ליוני 2021 יש לדף 20 מיליון עוקבים.

שותפיו של יאסין שטיילו איתו ועזרו לו ליצור את סרטיו הם חברתו אלין תמיר (Alyne Tamir), יוצרת וידאו אמריקנית-ישראלית, ואגון הייר (Agon Hare), בלוגר ומוזיקאי מפולין שיצר את עמוד הפייסבוק project nightful.

יאסין יצר מספר סרטוני וידאו העוסקים בסכסוך הישראלי-פלסטיני בארץ, בהן הבהיר את התנגדותו לטרור הפלסטיני ולאנטישמיות מוסלמית ובין היתר מציג תכנים פמיניסטים ומשתייך לצד השמאלי של המפה הפוליטית.

אחרי נאס דיילי
--------------

יאסין סיים את פרויקט הווידאו היומי ב-5 בינואר 2019. הסרטון האחרון הסתיים במשפט: "זו דקה אחת, להתראות בקרוב". יחד עם הצוות שליווה אותו במסע, הקים סוכנות ליצירת סרטוני וידאו קצרים עבור אנשים פרטיים וחברות.

ב-1 בפברואר 2019, אחרי הפסקה של 27 יום, יאסין חזר לפרסם סרטוני וידאו, הפעם ארוכים יותר ובתדירות של פעם בשבוע.

ביום העצמאות 2021 נכלל ברשימת ynet של הישראלים הטובים בעולם.

במהלך מלחמת חרבות ברזל פרסם פוסט ב-Twitter על כך שזהותו השתנתה מפלסטיני-ישראלי לישראלי-פלסטיני ושביתו האמיתי היא מדינת ישראל ולא פלסטין, בעקבות מתקפת הטרור של חמאס בפתח המלחמה.

חיים אישיים
-----------

החל מ-2019 יאסין הוא טבעוני. בסרטון שפרסם ב-2020 סיפר שבעבר נרתע מהמחשבה על לא לאכול בשר, אבל שינה את ההרגלים שלו בעקבות זוגתו אלין תמיר והחבר והשותף שלו אגון הייר, ששניהם צמחונים.

ב-2022 קיבל אזרחות של סנט קיטס ונוויס, לאחר שלדבריו השקיע כ-150 אלף דולר במדינה. במאי 2023 פרסם סרטון יחד עם אלין תמיר ובו הודיעו השניים על פרידתם.

ראו גם
------

* חשבונות האינסטגרם הישראליים הנעקבים ביותר

קישורים חיצוניים
----------------

* 

* אתר האינטרנט הרשמי של נוסייר יאסין
* נוסייר יאסין, ברשת החברתית פייסבוק

* נוסייר יאסין, ברשת החברתית אינסטגרם

* נוסייר יאסין, ברשת החברתית טיקטוק

* נוסייר יאסין, ברשת החברתית LinkedIn

* נוסייר יאסין, סרטונים בערוץ היוטיוב
* דף נאס יומי בפייסבוק
* הרצאה ב-TEDX
* עמוד הפייסבוק נאס דיילי בעברית
* אמיר בוגן, מעראבה להרווארד ול-36 מיליון עוקבים: נאס דיילי, הישראלי המשפיע ברשת, משנה עולם, באתר ynet, 14 באפריל 2021

הערות שוליים
------------

1. 1 2  "Am I in Israel or Palestine?!/Is it Israel or Palestine? | Nas Daily", *Nas Daily - YouTube*, נבדק ב-2023-10-20
2. ↑  Nas Daily, Am I in Israel or Palestine?!/Is it Israel or Palestine?, Facebook, ‏22 ביוני 2017 (באנגלית)
3. 1 2   ציוץ של Nuseir Yassin ברשת החברתית אקס (טוויטר), 9 באוקטובר 2023
4. ↑  Baker, Luke (2017-03-03). "Palestinian-Israeli covers the world in viral one-minute videos". Reuters. נבדק ב-10 באוגוסט 2018. `{{cite news}}`:  (עזרה)
5. 1 2
6. 1 2 3 4  אתר למנויים בלבד יאנה פבזנר בשן, הישראלי שלמד בהרווארד, השתעמם בהיי-טק - וכבש את פייסבוק עם סרטונים ויראליים, באתר TheMarker‏, 12 במרץ 2017
7. ↑  Kindify, בתוך אתר crunchbase.com, באתר , ‏16.1.2019
8. 1 2  Darla Mercado, Facebook video star refuses to cash in via YouTube, ‏2 May 2017
9. ↑  Nuseir Yassin's Nas Academy Raises $11M To Back Creators With Tech Tools, NoCamels, ‏2021-07-14 (באנגלית אמריקאית)
10. ↑  כתבתו של איתי אשר, דוקותיים | נאס דיילי - Nas Daily - נוסייר יאסין מעראבה הוא ה-video blogger הכי גדול בישראל, ‏28 במרץ 2017
11. ↑  דורי בן ישראל, למה נאס דיילי כל כך שונא את יו טיוב? הסרטון של פייסבוק Watch אולי מספק את התשובה, באתר , ‏10 באוגוסט 2018
12. ↑  דורי בן ישראל, נאס דיילי נגד פייסבוק: ירידה של 80% בחשיפה לסרטונים שלו, באתר , ‏10 במרץ 2018
13. ↑  Ferrante, Malcolm Scerri (2018-05-06). "Life with the Nas Daily crew". *Times of Malta*. נבדק ב-10 באוגוסט 2018. `{{cite news}}`:  (עזרה)
14. ↑  Nas Daily
15. ↑  "Nas Daily's Girlfriend Alyne Tamir Once had a Husband but Divorced Now". *Superbhub*. 2018-06-10. נבדק ב-19 בנובמבר 2018. `{{cite news}}`:  (עזרה)
16. ↑  Nas Daily (2017-08-02), *Nas Daily is from ISRAEL OR PALESTINE?!*, נבדק ב-2019-05-26
17. ↑  Nuseir Yassin, Nas Daily, facebook.com, ‏1.2.2019
18. ↑  אמיר בוגן, מעראבה להרווארד ול-36 מיליון עוקבים: נאס דיילי, הישראלי המשפיע ברשת, משנה עולם, באתר ynet, ‏14 באפריל 2021
19. ↑  הפוסט בטוויטר
20. ↑  אתר למנויים בלבד שירין פלאח סעב, כוכב הרשת "נאס דיילי": "ראיתי בעצמי פלסטיני־ישראלי, מהיום אני קודם ישראלי", באתר הארץ, 10 באוקטובר 2023
21. ↑  Nas Daily Finally Goes VEGAN!, Vegan News, November 25, 2019
22. ↑  Be Careful Of The Friend Zone, Nas Daily, February 6, 2020

|  |  |
| --- | --- |
| בקרת זהויות עריכת הנתון בוויקינתונים | 
* GND: 1207397385
* ISNI: 0000 0005 0069 9461
* LCCN: no2019129240
* NDL: 031634768
* VIAF: 4833156858561049780006
* WorldCat: lccn-no2019129240

 |